SL Uradni list Evropske unije L 341/72

SKLEP SKUPNEGA ODBORA EGP

št. 112/2011

z dne 21. oktobra 2011

o spremembi Priloge I (Veterinarske in fitosanitarne zadeve) in Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum) in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 95/2011 z dne 30. septembra 2011 (1).

(2) Priloga II k Sporazumu je bila spremenjena s Sklepom Skupnega odbora EGP št. 95/2011 z dne 30. septembra 2011 (2).

(3) Uredbo Komisije (EU) št. 365/2010 z dne 28. aprila 2010 o spremembi Uredbe (ES) št. 2073/2005 o mikrobioloških merilih za živila glede enterobakterij v pasteriziranem mleku in drugih pasteriziranih tekočih mlečnih proizvodih ter Listeria monocytogenes v jedilni soli (3) je treba vključiti v Sporazum.

(4) Uredbo Komisije (EU) št. 956/2010 z dne 22. oktobra 2010 o spremembi Priloge X k Uredbi Evropskega parlamenta in Sveta (ES) št. 999/2001 glede seznamov hitrih testov (4) je treba vključiti v Sporazum.

(5) Uredbo Komisije (EU) št. 1034/2010 z dne 15. novembra 2010 o spremembi Uredbe (ES) št. 1082/2003 o pregledih glede zahtev za identifikacijo in registracijo goveda (5) je treba vključiti v Sporazum.

(6) Uredbo Komisije (EU) št. 1053/2010 z dne 18. novembra 2010 o spremembi Uredbe (ES) št. 494/98 glede upravnih sankcij v primerih nedokazane identifikacije živali (6) je treba vključiti v Sporazum.

(7) Uredbo Komisije (EU) št. 15/2011 z dne 10. januarja 2011 o spremembi Uredbe (ES) št. 2074/2005 glede priznanih preskusnih metod za odkrivanje morskih biotoksinov v živih školjkah (7) je treba vključiti v Sporazum.

(8) Sklep Komisije 2010/692/EU z dne 15. novembra 2010 o priznavanju popolnega delovanja latvijske računalniške baze za goveda (8) je treba vključiti v Sporazum.

(9) Za Islandijo se ta sklep uporablja s prehodnim obdobjem, določenim v odstavku 2 uvodnega dela poglavja I Priloge I, za področja, ki se za Islandijo niso uporabljala pred spremembo tega poglavja s Sklepom Skupnega odbora EGP št. 133/2007 z dne 26. oktobra 2007 (9).

(10) Ta sklep se ne uporablja za Lihtenštajn –

SPREJEL NASLEDNJI SKLEP:

Člen 1

Poglavje I Priloge I k Sporazumu se spremeni:

1. v točki 76 (Uredba Komisije (ES) št. 494/98) v delu 1.2 se doda naslednje: „ , kakor jo spreminja: — 32010 R 1053: Uredba Komisije (EU) št. 1053/2010 z dne 18. novembra 2010 (UL L 303, 19.11.2010, str. 1).“;

2. v točki 134 (Uredba Komisije (ES) št. 2074/2005) v delu 1.2 in v točki 53 (Uredba Komisije (ES) št. 2074/2005) v delu 6.2 se doda naslednja alinea: „— 32011 R 0015: Uredba Komisije (EU) št. 15/2011 z dne 10. januarja 2011 (UL L 6, 11.1.2011, str. 3).“;

3. v točki 140 (Uredba Komisije (ES) št. 1082/2003) v delu 1.2 se doda naslednja alinea: „— 32010 R 1034: Uredba Komisije (EU) št. 1034/2010 z dne 15. novembra 2010 (UL L 298, 16.11.2010, str. 7).“;

4. pod naslovom „AKTI, KI JIH DRŽAVE EFTE IN NADZORNI ORGAN EFTE USTREZNO UPOŠTEVAJO“, se za točko 25 (Odločba Komisije 2006/132/ES) v delu 1.2 vstavi naslednja točka: „26. 32010 D 0692: Sklep Komisije 2010/692/EU z dne 15. novembra 2010 o priznavanju popolnega delovanja latvijske računalniške baze za goveda (UL L 299, 17.11.2010, str. 45).“;

5. v točki 52 (Uredba Komisije (ES) št. 2073/2005) v delu 6.2 se doda naslednja alinea: „— 32010 R 0365: Uredba Komisije (EU) št. 365/2010 z dne 28. aprila 2010 (UL L 107, 29.4.2010, str. 9).“;

6. v točki 12 (Uredba (ES) št. 999/2001 Evropskega parlamenta in Sveta) v delu 7.1 se doda naslednja alinea: „— 32010 R 0956: Uredba Komisije (EU) št. 956/2010 z dne 22. oktobra 2010 (UL L 279, 23.10.2010, str. 10).“

Člen 2

V točki 54zzzj (Uredba Komisije (ES) št. 2073/2005) poglavja XII v Prilogi II k Sporazumu se doda naslednja alinea:

„— 32010 R 0365: Uredba Komisije (ES) št. 365/2010 z dne 28. aprila 2010 (UL L 107, 29.4.2010, str. 9).“

Člen 3

Besedila uredb (EU) št. 365/2010, (EU) št. 956/2010, (EU) št. 1034/2010, (EU) št. 1053/2010 in (EU) št. 15/2011 ter Sklepa 2010/692/EU v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 4

Ta sklep začne veljati 1. novembra 2011 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (10).

Člen 5

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 21. oktobra 2011 Za Skupni odbor EGP Predsednik Kurt JÄGER

(1) UL L 318, 1.12.2011, str. 32.

(2) UL L 318, 1.12.2011, str. 32.

(3) UL L 107, 29.4.2010, str. 9.

(4) UL L 279, 23.10.2010, str. 10.

(5) UL L 298, 16.11.2010, str. 7.

(6) UL L 303, 19.11.2010, str. 1.

(7) UL L 6, 11.1.2011, str. 3.

(8) UL L 299, 17.11.2010, str. 45.

(9) UL L 100, 10.4.2008, str. 27.

(10) Navedena ni nobena ustavna zahteva.